Publication: Magyar Közlöny
Issue: MK-2005-94 (Year: 2005, Number: 94)
Era: 2004-2010
Section: Melléklet az 56/2005. (VII. 7.) GKM rendelethez
Paragraph Index: 42

2004. január 1-jén az alábbi országok tagjai a kvóta-rendszernek: Albánia, Azerbajdzsán, Ausztria, Belorusszia, Belgium, Bosznia-Hercegovina, Bulgária, Csehország, Dánia, az Egyesült Királyság, Észtország, Finnország, Franciaország, Görögország, Grúzia, Hollandia, Horvátország, Izland, Németország, Írország, Olaszország, Örményország, Lengyelország, Lettország, Liechtenstein, Litvánia, Luxemburg, Macedónia, Magyarország, Málta, Moldávia, Norvégia, Portugália, Románia, Oroszország, Szlovákia, Szlovénia, Spanyolország, Svájc, Svédország, Szerbia, Montenegro, Törökország és Ukrajna. – Engedély: egy adott idõszakon belül a tagországok közötti korlátlan számú utazásra jogosító multilaterális engedély, amely a megfelelõen kitöltött fuvarnaplóval együtt érvényes. Az engedélyek érvényességi ideje az adott naptári évre, (zöld színû éves engedély) vagy harminc napra (sárga színû rövid idõszakra szóló engedély, amelyen szerepel a „rövid távú engedély” [„short-term licence”]) szólhat. A rövid távú engedélyek Ausztriában nem érvényesek. – Multilaterális jelleg: az engedély felhasználható a fuvarozó vállalkozás bejegyzési országán kívüli tagországok1 között történõ fuvarozási mûveletekhez. – Fuvarnapló: idõrendi sorrendben ad információkat a teljesített fuvarozási mûveletekrõl, amely alapján nyomon követhetõek a rakománnyal megrakott és az üres jármû egyes útjainak szakaszai. Ezek az információk az engedélyek felhasználásának ellenõrzéséhez használhatóak fel. – Nemzetközi fuvarozás: megrakott vagy üres jármû olyan útja, amelynek indulási és érkezési pontja két különbözõ tagországban van, függetlenül attól, hogy az utazás során történik-e tranzit egy vagy több tagországon, illetve harmadik országon keresztül; utóbbi esetben az engedély a harmadik országban nem érvényes. – Díjazás ellenében/szolgáltatás formájában kínált szállítás: olyan közúti árufuvarozási mûvelet, amelyet ellenszolgáltatás fejében teljesít valamely fuvarozó vállalkozás. – Fuvarozó vállalkozás: az a gazdálkodó szervezet, amely nemzetközi közúti árufuvarozási tevékenységet folytat és a bejegyzési országában mûködõ illetékes hatóságtól megfelelõ engedéllyel rendelkezik e tevékenység folytatására. – Tranzit: utazás, amely áthalad egy olyan ország területén, ahol nem kerül sor sem az áru berakodására, sem kirakodására. 1 Ebben a vonatkozásban a Tagországok közé a kvóta rendszerben részt vevõ országok tartoznak. – Jármû: árufuvarozásra használt, valamely tagországban nyilvántartásba vett gépjármû, illetve jármûszerelvény, utóbbi akkor, ha legalább a gépjármûvet valamely tagországban nyilvántartásba vették. A jármû a fuvarozó vállalkozás tulajdonában állhat, illetve azt a vállalkozás bérleti/lízing szerzõdés keretében is üzemeltetheti. – Bérelt jármû: minden olyan jármû, amely a jármû tulajdonosával megkötött bérleti, illetve lízing szerzõdés alapján egy adott idõszakra, díjazás ellenében, olyan vállalkozás birtokában van, amely közúti árufuvarozási, illetve saját számlás közúti áruszállítási tevékenységet folytat. – Kvóta: valamely CEMT tagország részére biztosított engedélyek száma, illetve az összes kiadott engedélyek száma. A kvóta nagyságát a Miniszterek Tanácsa határozza meg.

Source: https://magyarkozlony.hu/hivatalos-lapok/b3e180ecb164c8bcef687309eebaf958a3785229/dokumentumok/55ca4afa2e06d691e23971ed9bbe3e4ac1dbadea/letoltes